ಚೆಂಡಿನಿಂದ ಸಾಮಾಜಿಕ ಅಂತರ ಕಾಯ್ದುಕೊಳ್ಳುತ್ತಿದ್ದಾರೆ ಫೀಲ್ಡರ್ಸ್, ಟ್ರೋಲ್ ಮಾಡಿದ ರಮೀಜ್ ರಾಜಾ..! ಸೌಥಾಂಪ್ಟನ್: ಇಂಗ್ಲೆಂಡ್ ಬೌಲರ್ಗಳು ಸೌಥಾಂಪ್ಟನ್ನಲ್ಲಿ ಗುರುವಾರ ಆರಂಭಗೊಂಡ 2ನೇ ಟೆಸ್ಟ್ ಪಂದ್ಯದಲ್ಲಿ ಪ್ರವಾಸಿ ಪಾಕಿಸ್ತಾನ ತಂಡಕ್ಕೆ ಆರಂಭ ಆಘಾತ ನೀಡಿದ್ದರೂ ಫೀಲ್ಡರ್ಗಳು ಮಾತ್ರ ಟ್ರೋಲ್ಗೆ ಒಳಗಾಗಿದ್ದಾರೆ. ದ ರೋಸ್ ಬೌಲ್ ಸ್ಟೇಡಿಯಂನಲ್ಲಿ ಆರಂಭಗೊಂಡ ಪಂದ್ಯದಲ್ಲಿ ಇನಿಂಗ್ಸ್ನ 3ನೇ ಓವರ್ನಲ್ಲೇ ಜೇಮ್ಸ್ ಆಂಡರ್ಸನ್ ಪಾಕ್ನ ಶಾನ್ ಮಸೂದ್ ವಿಕೆಟ್ ಕಬಳಿಸಿ ಆಘಾತ ನೀಡಿದರು. ಮಸೂದ್ ನಿರ್ಗಮನದ ಬೆನ್ನಲ್ಲೇ ಅಬಿದ್ ಎರಡು ಬಾರಿ ಜೀವದಾನ ಪಡೆದರು. ಇದು ಇಂಗ್ಲೆಂಡ್ ಅಭಿಮಾನಿಗಳ ಕೆಂಗಣ್ಣಿಗೂ ಗುರಿಯಾಗಿತ್ತು. ಜತೆಗೆ ವೀಕ್ಷಕ ವಿವರಣೆ ನೀಡುತ್ತಿದ್ದ ಪಾಕಿಸ್ತಾನದ ಮಾಜಿ ನಾಯಕ ರಮೀಜ್ ರಾಜಾ, ಇಂಗ್ಲೆಂಡ್ ಫೀಲ್ಡರ್ ಗಳು ಸಾಮಾಜಿಕ ಅಂತರ ಕಾಯ್ದುಕೊಳ್ಳುತ್ತಿದ್ದಾರೆ ಎಂದು ಟ್ವೀಟ್ ಮಾಡುವ ಮೂಲಕ ಟ್ರೋಲ್ ಮಾಡಿದ್ದಾರೆ. ಕೊಹ್ಲಿಯನ್ನು ಸಿಂಹಕ್ಕೆ ಹೋಲಿಸಿದಕ್ಕೆ ಆರ್ಸಿಬಿ ಕಾಲೆಳೆದ ಸಿಎಸ್ಕೆ.! ಇಂಗ್ಲೆಂಡ್ ಬೌಲರ್ಗಳು ಮಾರಕ ದಾಳಿ ಮೂಲಕ ಗಮನಸೆಳೆದರೂ ಫೀಲ್ಡಿರ್ಗಳು ಮಾತ್ರ ಕೆಟ್ಟ ಫೀಲ್ಡಿಂಗ್ ಮೂಲಕ ಟ್ರೋಲ್ ಆದರು. ಶಾನ್ ಮಸೂದ್ ನಿರ್ಗಮನದ ಬೆನ್ನಲ್ಲೇ ಇನಿಂಗ್ಸ್ನ 4ನೇ ಓವರ್ನಲ್ಲಿ ಸ್ಟುವರ್ಟ್ ಬ್ರಾಡ್ ಎಸೆತದಲ್ಲಿ ನೀಡಿದ ಕ್ಯಾಚ್ ಅನ್ನು ಸ್ಲಿಪ್ನಲ್ಲಿ ಡೊಮಿನಿಕ್ ಸಿಬ್ಲೆ ಕ್ಯಾಚ್ ಕೈಚೆಲ್ಲಿದರು. ಬಳಿಕ ಕ್ರಿಸ್ ವೋಕ್ಸ್ 14ನೇ ಓವರ್ನಲ್ಲಿ ರೋರಿ ಬರ್ನ್ಸ್ 2ನೇ ಬಾರಿಗೆ ಅಬಿದ್ಗೆ ಜೀವದಾನ ನೀಡಿದರು. ಸುಲಭ ಕ್ಯಾಚ್ಗಳನ್ನು ಬಿಡುವ ಮೂಲಕ ಇಂಗ್ಲೆಂಡ್ ಬೌಲರ್ಗಳು ಸಾಮಾಜಿಕ ಅಂತರ ಕಾಯ್ದುಕೊಳ್ಳುತ್ತಿದ್ದಾರೆ ಎಂದು ರಾಜಾ ಮಾಡಿದ್ದ ಟ್ವೀಟ್ ಭಾರಿ ವೈರಲ್ ಆಗಿದೆ.